CELEX: 32021R0375
Language: da
Date: 2021-02-24 00:00:00
Title: Kommissionens forordning (EU) 2021/375 af 24. februar 2021 om forbud mod fiskeri efter torsk i område 1 og 2b fra fartøjer, der fører visse medlemsstaters flag

3.3.2021   
               
               
                  DA
               
               
                  Den Europæiske Unions Tidende
               
               
                  L 72/7
               
            
         KOMMISSIONENS FORORDNING (EU) 2021/375
         af 24. februar 2021
         om forbud mod fiskeri efter torsk i område 1 og 2b fra fartøjer, der fører visse medlemsstaters flag
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og
         ud fra følgende betragtninger:
         
                     (1)
                  
                  
                     Ved Rådets forordning (EU) 2021/92 (2) er der fastsat kvoter for 2021.
                  
               
                     (2)
                  
                  
                     Ifølge de oplysninger Kommissionen har modtaget, har fiskeriet efter torskebestanden i område 1 og 2b fra fartøjer, der fører flag tilhørende visse medlemsstater, som fisker i henhold til kvoten »Andre medlemsstater« eller er registreret i disse medlemsstater, nået et sådant omfang, at den kvote, der er tildelt »andre medlemsstater« for 2021, er opbrugt.
                  
               
                     (3)
                  
                  
                     Derfor er det nødvendigt at forbyde visse former for fiskeri efter denne bestand —
                  
               VEDTAGET DENNE FORORDNING:
         
            Artikel 1
            Opbrugt kvote
            Den fiskekvote, der for 2021 er tildelt medlemsstater, der fisker i henhold til kvoten »Andre medlemsstater« for torskebestanden i område 1 og 2b, jf. bilaget, anses for at være opbrugt fra den dato, der er fastsat i bilaget.
         
         
            Artikel 2
            Forbud
            Fiskeri efter den bestand, der er omhandlet i artikel 1, fra fartøjer, der fører flag tilhørende medlemsstater, som fisker i henhold til kvoten »Andre medlemsstater«, eller er registreret i disse medlemsstater, er forbudt fra den dato, der er fastsat i bilaget. Det er navnlig forbudt at opbevare om bord, flytte, omlade eller lande fisk af denne bestand fanget af disse fartøjer efter den pågældende dato.
         
         
            Artikel 3
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. februar 2021.
            
               
                  På Kommissionens vegne
               
               
                  For formanden
               
               Virginijus SINKEVIČIUS
               
                  Medlem af Kommissionen
               
            
         
         
            (1)  EUT L 343 af 22.12.2009, s. 1.
         
            (2)  Rådets forordning (EU) 2021/92 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 31 af 29.1.2021, s. 31).
      
      
         
            BILAG
            
                        Nr.
                     
                     
                        01/TQ/92
                     
                  
                        Medlemsstat
                     
                     
                        Medlemsstater, der fisker i henhold til kvoten »Andre medlemsstater«
                     
                  
                        Bestand
                     
                     
                        COD/1/2B_AMS
                     
                  
                        Art
                     
                     
                        Torsk (Gadus morhua)
                     
                  
                        Område
                     
                     
                        1 og 2b
                     
                  
                        Dato for fiskestop
                     
                     
                        21.1.2021, kl. 00:00 UTC